ওই বিদ্যালয়ের জেএসসি পরীক্ষার্থী মেহেদী হাসান রনির বাবা রং মিস্ত্রি কাজল আলী বলেন, আমি দিন মজুর। আমার দুটি সন্তান। দুজনই গাড়াডোব মাধ্যমিক বিদ্যালয়ে পড়ে। একটি ৬ষ্ঠ শ্রেণীতে আর একটি এবার জেএসসি পরীক্ষা দিবে। মাঝে মাঝেই ওই স্কুল থেকে বিভিন্ন অযুহাতে টাকা চাওয়া হয়। সন্তানের লেখাপড়ার কথা চিন্তা করে কষ্ট হলেও টাকা দেয়া হয়। এবার জেএসসি পরীক্ষার প্রবেশ পত্র নেওয়ার জন্য গত রবিবার ছেলের হাতে ১০০ টাকা দিয়েছি। তারপর সে প্রবেশপত্র নিয়েছে। তিনি অভিযোগ করে আরো বলেন, এর আগে বিভিন্ন সময় টাকা চাইলে আমি শিক্ষকদের কাছে গিয়ে প্রশ্ন করে বলতাম এত টাকা লাগে কেন? তারা উত্তরে বলে স্কুলের বিভিন্ন কাজের জন্য টাকা লাগে তাই নেয়া হয়।